Mors-Thy Håndbold har skrevet en to-årig kontrakt med den målfarlige bagspiller fra Skive fH, Nickolei Jensen. Det skriver klubben på sin hjemmeside. Nickolei Jensen har fået sin håndboldopvækst i blandet andet HF Mors og Aalborg Håndbold. De seneste fem sæsoner har han været i Skive fH, men i fremtiden skal han altså tørne ud for Mors-Thy Håndbold. - Jeg er rigtig glad for, at min aftale nu er på plads, og jeg glæder mig til de to kommende sæsoner. Jeg ser Mors-Thy Håndbold som en professionel og etableret klu b i Boxerligaen, og for mig er skiftet et skridt opad og et godt match til mine ambitioner, siger Nickolei Jensen om sit skifte. Nickolei Jensen ligger lige nu nummer 15 på topscorerlisten i Boxerligaen med 77 scoringer i 18 kampe.

Referat:
Mors-Thy Håndbold har skrevet kontrakt med bagspilleren Nickolei Jensen, der skifter fra Skive fH.